CELEX: 62017TN0280
Language: da
Date: 2017-05-09 00:00:00
Title: Sag T-280/17: Sag anlagt den 9. maj 2017 — GE.CO.P. Generale Costruzioni e Progettazioni SpA mod Kommissionen

3.7.2017   
            
            
               DA
            
            
               Den Europæiske Unions Tidende
            
            
               C 213/37
            
         Sag anlagt den 9. maj 2017 — GE.CO.P. Generale Costruzioni e Progettazioni SpA mod Kommissionen
   (Sag T-280/17)
   (2017/C 213/51)
   Processprog: italiensk
   
      Parter
   
   
      Sagsøger: GE.CO.P. Generale Costruzioni e Progettazioni SpA (Rom, Italien) (ved advokat G. Naticchioni)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Europa-Kommissionens — Kontoret for Infrastruktur og Logistik i Luxembourg — vedtagelse af afgørelsen af 7. marts 2017 var ulovlig, hvilken afgørelse i forhold til sagsøgeren, GE.CO.P. S.p.A., medførte en toårig udelukkelse fra EU-udbud og offentliggørelse af afgørelsen, hvorefter denne afgørelse annulleres sammen med alle de deraf følgende eller forudsætningsvise retsakter, inkl. akter, som er GE.CO.P. ubekendte.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Den anfægtede afgørelse er støttet på den afgørelse, som Kommissionen vedtog af egen drift den 5. august 2015 ved udbud nr. 09bis/2012/OIL — Del 1, vedrørende restaureringsarbejder på to bygninger, benævnt »Foyer européen« i Luxembourg, som blev tildelt GE.CO.P.
   Til støtte for sit søgsmål har sagsøgeren gjort gældende, at der er sket en tilsidesættelse af artikel 8 i Europa-Parlamentets og Rådets forordning (EU, Euratom) 2015/1929 af 28. oktober 2015 om ændring af forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2015, L 286, s. 1), samt en tilsidesættelse af artikel 41 i Den Europæiske Unions charter om grundlæggende rettigheder.
   Det gøres i denne forbindelse gældende, at der ikke blev foretaget en egentlig kontradiktorisk procedure forud for den anfægtede afgørelse. Sagsøgeren har gjort gældende, at selskabet ikke blev underrettet om iværksættelsen af udelukkelsesproceduren og dermed ikke fik mulighed for at forsvare sig under proceduren og fremføre argumenter til sit forsvar for myndigheden.
   Hvis sagsøgeren havde fået mulighed for at forsvare sig, ville selskabet have fremført argumenter til sit forsvar, som sandsynligvis kunne have ført til en anden opfattelse hos myndigheden og et andet, for GE.CO.P. mere gunstigt, udfald af hele proceduren.